Народная партыя (Іспанія)

Народная партыя () — кансерватыўная, ліберальна-кансерватыўная, і хрысціянска-дэмакратычная палітычная партыя Іспаніі. З’явілася ў 1989 годзе пасля аб’яднання Народнага альянсу з Народна-дэмакратычнай партыяй і Ліберальнай партыяй.

Адна з двух найбуйнейшых партый Іспаніі разам з Іспанскай сацыялістычнай партыяй. Была кіруючай у Іспаніі з 2011 па 2018 годАпазіцыйная Народная партыя перемагла на выбарах у Іспаніі.

Была заснавана колішнімі членамі Іспанскай фалангі — адзінай існаваўшай партыі пры дыктатуры Франсіска Франка.

Частка Еўрапейскай народнай партыі, Міжнароднага дэмакратычнага саюза.

 1976—1989 
 Народны альянс 
Альянс з’явіўся пасля аб’яднання некалькіх невялікіх кансерватыўных партый, некаторыя з якіх узначальвалі былыя міністры ўрада Франка:
 Партыя дэмократычных рэформ пад кіраўніцтвам Мануэля Фрагі, міністра інфармацыі ў 1962—1969 гадах, намесніка прэм’ер-міністра і міністра ўнутраных спраў 1975—1976 гадоў.
 Іспанскі народны саюз Марцінеса Круса — міністра планавання развіцця ў 1973—1974 гадах і міністра адукацыі і навукі 1974—1976 гадоў.
 Іспанская дэмакратычная партыя на чале з Федэрыка Сілва Муньёсам — міністрам грамадскіх работ у 1965—1970 гадах.
 Сацыял-дэмакратычная партыя, якую ўзначальвае Лусіна дэ ла Фуэнтэ — міністр працы ў 1969—1975 гадах, а таксама намеснік прэм’ер-міністра ў 1974—1975 гадах.
 Народны сацыяльны саюз (Генры Томас дэ Каранса).
 Іспанская Нацыянальная супольнасць пад кіраўніцтвам Гансала Фернандэса дэ ла Мора — міністра грамадскіх работ у 1970—1974 гадах.
 Яшчэ некалькі невялікіх партый.

На выбарах 1977 года альянс атрымаў 8,2% галасоў і 16 месцаў.

 Дэмакратычная кааліцыя (1979) 
На выбарах 1979 года Народны альянс сфарміраваў дэмакратычную кааліцыю, а кандыдатам у прэзідэнты стаў Мануэль Фрага. Але вынікі былі горшымі, чым у 1977 годзе — 6% і 10 месцаў.

У 1979 годзе Мануэль Фрага стаў лідарам партыі.

 Народная кааліцыя (1982) 
У 1982 годзе альянс аб’ядноўваецца з Народна-дэмократычнай партыяй і Ліберальнай партыяй. І становіцца апазіцыйнай партыяй з 26% галасоў і 107 месцамі.

 Народная партыя (з 1989) 
Пасля адстаўкі Мануэля Фрагі і паслядоўных перамог Іспанскай сацыялістычнай партыі на выбарах 1982 і 1986 гадоў Народны альянс знаходзіўся ў крызісе.
Фрага зноў узначаліў яго і стварыў Народную партыю. У красавіку 1990 года Хасэ Марыя Аснар стаў лідарам партыі.

 1996—2000 
На выбарах 1996 года партыя перамагае і Аснар становіцца прэм’ер-міністрам Іспаніі.

Урад пачынае лібералізацыю эканомікі. Спрабуе змяніць закон аб абмежаванні гандлю, прыняты сацыялістычным урадам. Расце ВУП.

 2000—2004 
Партыя зноў перамагае на выбарах у 2000 годзе.

Павялічваецца колькасць выплат ахвярам тэрарызму. Павялічваюцца дзяржаўныя выдаткі на адукацыю. Прымаюцца новыя меры супраць нелегальнай эміграцыі, заключаюцца пагадненні аб рэпатрыяцыі з афрыканскімі краінамі, павялічваецца колькасць месцаў у прытулках.

 З 2004 года 
Пасля паражэння на выбарах і да 2011 года знаходзілася ў апазіцыі.


 З 2011 года 
На парламенцкіх выбарах 2011 года набрала 44,62% ​​галасоў выбаршчыкаў, заваяваўшы 186 месцаў у парламенце. Старшыня Народнай партыі Марыяна Рахой узначаліў новы ўрад.

Перамога Пабла Касада на выбарах кіраўніцтва НП у ліпені 2018 года лічыцца паваротам партыі направа.

 Вядомыя члены 
 Анхель Асебес (былы генеральны сакратар партыі)
 Сарая Саэнс дэ Сантамарыя (намеснік прэм’ер-міністра)

 Спасылкі 
 Афіцыйны сайт

Катэгорыя:Палітычныя партыі Іспаніі
Катэгорыя:Партыі-члены ЕНП
Катэгорыя:Міжнародны дэмакратычны саюз
Катэгорыя:Кансерватыўныя партыі
Катэгорыя:Хрысціянска-дэмакратычныя партыі
Катэгорыя:Правацэнтрысцкія партыі